Lav et referat af nedenstående tekst:

Tekst:
Det endte med Toyota-triumf for tredje år i træk, da det ikoniske Le Mans-løb søndag eftermiddag sluttede efter 24 timers kørsel. Nicki Thiim og nordjyske Marco Sørensen sikrede sig en podieplacering, da de kørte deres Aston Martin til en tredjeplads i GTE Pro-klassen, hvor Michael Christensen og Porsche havde store problemer og sluttede som nummer syv. Veteranen Jan Magnussen endte med JMW Motorsport som nummer seks i GTE Am-klassen. Han kunne se sin yngre landsmand Nicklas Nielsen ende på podiet som nummer tre i sin Ferrari hos holdet Af Corse. Løbet var en frustrerende oplevelse for eneste danske kvinde i løbet, Michelle Gatting, der kørte på et rent kvindehold hos Iron Lynx-holdet i en Ferrari. 26-årige Gatting luftede flere gange undervejs sin frustration over, at holdledelsen ikke gav hende optimale muligheder for at præstere endnu bedre, end den niendeplads det blev til.

Referat:
Nicki Thiim og Marco Sørensen i Aston Martin #95 og Nicklas Nielsen i Ferrari #83 blev nummer tre i deres klasser på Le Mans. Dermed kom to danske biler på podiet i den 88. udgave af Le Mans.